Enhedslisten nævner desuden en række rettigheder, arbejderklassen har tilkæmpet sig, og siden partiet i [[2011]] blev [[Regeringen Helle Thorning-Schmidt I|Regeringen Helle Thorning-Schmidts]] parlamentariske grundlag, har fremtrædende medlemmer af Enhedslisten udtalt, at det netop var dem, der stod som forsvarerne for den danske velfærdsmodel.<ref name=autogeneret6 />
Også [[Dansk Folkeparti]] er udsprunget af en velfærdskritisk tradition, [[Fremskridtspartiet]]s politik for afvikling af den offentlige sektor. [[Pia Kjærsgaard]] og de andre udbrydere, der dannede DF, brød med denne tradition, og partiet er bl.a. fortalere for en udbygning af [[ældrepleje]]n og [[hospital]]svæsenet.<ref>{{Cite web |url=http://www.danskfolkeparti.dk/Home |title=Dansk Folkepartis hjemmeside |access-date=28. december 2013 |archive-date=15. oktober 2016 |archive-url=https://web.archive.org/web/20161015212127/http://www.danskfolkeparti.dk/Home |url-status=dead }}</ref>
Psykologi Politik Samfund